钦定古今图书集成/理学汇编/学行典/第255卷 > 欧湖
## 钦定古今图书集成/理学汇编/学行典/第255卷 > 欧湖

按《零陵县志》：“欧湖，号龙田，继修之父也。赋予淳厚，好
善乐施，其天性也。日行阴德，常不令人知，至老亦不
语人，然其显者已足可传矣。家不逾中人产，有贫乏
者，告以故，辄予之，其酬与不酬，勿计也。凡视圜扉之
人，赭衣缕缕，无食者与之食，至冬月予以絮，岁以为
常。晚得一子，即继修教以诗书。登天启丁卯贤书，历”
官至广西副使，年八十有三乃没。曾元异代，蒸蒸未
艾，盖馀庆也。